b'\n_START_ARTICLE_\nJohannes Esser\n_START_SECTION_\nCirurgi\xc3\xa0\n_START_PARAGRAPH_\nEsser fou pioner en la creaci\xc3\xb3 de m\xc3\xa8todes de cirurgia reconstructiva aplicats a soldats ferits durant la I Guerra Mundial. Hom pensa que fou ell qui comen\xc3\xa7ar a emprar el terme "stent", el 1917, per descriure l\'\xc3\xbas d\'un compost per a impressi\xc3\xb3 dental inventat el 1856 pel dentista angl\xc3\xa8s Charles Stent (1807-1885) per crear un model per a la reconstrucci\xc3\xb3 de la cara. L\'anglicisme "stent" va passar posteriorment a significar un dispositiu de forma cil\xc3\xadndrica o tubular d\'\xc3\xbas endoluminal, generalment endovascular, i que es col\xc2\xb7loca a l\'interior d\'un conducte corporal per a mantenir-lo permeable o evitar-ne el col\xc2\xb7lapse despr\xc3\xa9s d\'una dilataci\xc3\xb3, desobstrucci\xc3\xb3 o alliberament quir\xc3\xbargic.\n_START_SECTION_\nJugador d\'escacs\n_START_PARAGRAPH_\nEsser fou un fort jugador d\'escacs aficionat, actiu durant les dues primeres d\xc3\xa8cades del segle\xc2\xa0xx. Va guanyar un campionat neerland\xc3\xa8s (no oficial), a Haarlem 1908. Va guanyar un cop el Campionat dels Pa\xc3\xafsos Baixos, el 1913, a Amsterdam, quan derrot\xc3\xa0 en un matx en Rudolf Loman. _NEWLINE_El 1910 jug\xc3\xa0 un matx a 3 partides a Paris contra Dawid Janowski, i perd\xc3\xa9 per (+1, -2).'